UDHËZIM 
Nr. 1, datë 27.1.2023

PËR MIRATIMIN E FORMËS DHE AFATEVE TË PARAQITJES SË TË DHËNAVE DHE INFORMACIONIT PËR KONSUMIN E ENERGJISË
 
Në mbështetje të pikës 4, të nenit 102 të Kushtetutës; të pikës 3, të nenit 28, të ligjit nr. 124/2015, datë 12.11.2015, “Për eficencën e energjisë”, të ndryshuar,

UDHËZOJ:

1. Agjencia për Efiçencën e Energjisë (AEE) siguron informacionin dhe të dhënat, lidhur me konsumin e energjisë në vend dhe kostot e tyre përkatëse, në përputhje me aktet ligjore në fuqi dhe dispozitat e këtij udhëzimi.
2. AEE-ja siguron informacion të përditësuar mbi të dhënat identifikuese të menaxherit të energjisë, të punësuar pranë Konsumatorit të Madh të Energjisë, sipas shtojcës III.
3. Çdo term i përdorur në këtë udhëzim, ka të njëjtin kuptim me termat në ligjin nr. 124/2015, datë 12.11.2015 “Për eficencën e energjisë”, të ndryshuar.
4. AEE-ja merr informacion dhe të dhëna lidhur me konsumin final të energjisë dhe konsumin e të gjitha llojeve të energjive nga:
a) personat fizikë ose juridikë privatë që zhvillojnë një aktivitet ekonomik ose social dhe konsumojnë energji; 
b) personat fizikë ose juridikë, privatë të kategorizuar si konsumatorë të mëdhenj të energjisë;
c) institucionet shtetërore qendrore dhe vendore që konsumojnë energji; 
ç)  shoqëritë e shpërndarjes dhe/ose furnizimit me energji elektrike, gaz natyror, energji termike, nënprodukte nafte, qymyr, dru zjarri, biomasë ose çdo burim tjetër energjie, qofshin ato publike ose private;
d) AEE-ja mund të marrë informacion dhe të dhëna lidhur me konsumin e energjisë edhe nga INSTAT-i, Enti Rregullator i Energjisë apo çdo institucion tjetër qendror apo vendor që mbledh dhe grumbullon të dhëna apo informacione lidhur me konsumin e energjisë. 
5. Të dhënat dhe informacioni që AEE-ja merr nga subjektet e përcaktuara në pikën 3, përfshijnë:
a) të dhëna të përgjithshme lidhur me përdoruesin e energjisë, përfshirë listën e objekteve që konsumojnë energji;
b) të dhëna lidhur me konsumin final të energjisë, tipat e energjive dhe kostot tyre;
c) të dhëna lidhur me tregues të caktuar që japin nivelin e eficencës së energjisë në aktivitetin e tyre. 
6. Të dhënat dhe informacioni për konsumin e energjisë nga konsumatorët klasifikohet si i detyrueshëm ose opsional. Të dhënat dhe informacioni i detyrureshëm është ai që kërkohet për konsumatorët e mëdhenj të energjisë ose kur kërkohet specifikisht nga AEE-ja për konsumatorët e tjerë sipas këtij udhëzimi. Dërgimi i të dhënave opsionale është në vullnetin e lirë të përdoruesit të energjisë.
7. Me qëllim të identifikimit të konsumatorëve të mëdhenj të energjisë, AEE-ja zbaton procedurat e mëposhtme:
a) AEE-ja i kërkon Operatorit të Shpërndarjes së Energjisë Elektrike (OSHEE)-së dhe Operatorit të Sistemit të Transmetimit (OST) që t’i dërgojnë brenda datës 31 janar të çdo viti listën e klientëve fundorë të energjisë elektrike që gjatë vitit paraardhës kanë pasur një konsum më të madh se 0.5 milion kWh;
b) të gjithë konsumatorët që rezultojnë me një konsum më të madh se 1 milion kWh energji elektrike gjatë vitit paraardhës përfshihen në listën e konsumatorëve të mëdhenj të energjisë, që krijohet dhe përditësohet nga AEE-ja sipas pikës 8 të këtij udhëzimi;
c) AEE-ja kërkon brenda muajit shkurt të çdo viti nga konsumatorët që kanë konsumuar 0.5-1 milion kWh gjatë vitit paraardhës të paraqesin të dhëna lidhur me konsumin e burimeve të tjera të energjisë, nëse kanë, për vitin paraardhës. Konsumatorët i dërgojnë të dhënat e kërkuara sipas kësaj shkronje brenda datës 31 mars;
d) AEE-ja bën llogaritjet e konsumit total të energjisë nga konsumatorët subjekt i shkronjës “c” të mësipërme i ekuivalentuar në kWh/vit sipas tabelës së konvertimit të shtojcës IV të këtij udhëzimi për eficencën e energjisë dhe përfshin në listën e konsumatorëve të mëdhenj të gjithë konsumatorët me një konsum total të burimeve të energjisë më të madh se 1 milion kWh në vit.            
8. AEE-ja krijon dhe mban një listë të përditësuar të të gjithë konsumatorëve të mëdhenj të energjisë të identifikuar sipas pikës 6, të cilët në përputhje me dispozitat e ligjit nr. 124/2015 “Për eficencën e energjisë”, i ndryshuar, të cilët janë subjekt i dërgimit të detyrueshëm tek AEE-ja i të dhënave të konsumit të energjisë dhe kostove të tyre, për të gjitha llojet e burimeve të energjisë për vitin pasardhës në formatin e përcaktuar në shtojcat 1 dhe 2 të këtij udhëzimi.
9. AEE-ja mund të kërkojë nga konsumatorët e tjerë të energjisë, të cilët nuk përfshihen në listën e konsumatorëve të mëdhenj të energjisë dërgimin e të dhënave mbi konsumin dhe kostot respektive të burimeve të energjisë. Kërkesa me shkrim e AEE-së, do të përmbajë:
a) llojin e së dhënës;
b) njësitë matëse për të dhënat që kërkohen;
c) periudhën për të cilën kërkohen të dhënat;
d) formatin apo mënyrën se si do të dërgohen të dhënat;
e) afatin brenda së cilës duhen dërguar të dhënat, i cili nuk mund të jetë më i shkurtër se tre muaj nga dita e dërgimit të kërkesës.  
10. Me qëllim të monitorimit të performancës energjetike të çdo objekti që konsumon energji, përveç të dhënave lidhur me konsumin e energjisë, AEE-ja kërkon nga konsumatorët përkatës të energjisë, qofshin ata të mëdhenj ose jo, edhe të dhëna lidhur me aktivitetin e tyre gjatë së njëjtës periudhë kohore në formën e treguesve të mëposhtëm: 
a) për bizneset tregtare dhe ndërtesat administrative konsumin e energjisë kundrejt sipërfaqes që përdoret për aktivitetin e tyre;
b) për hotelet, spitalet dhe ndërtesat e tjera të përdorura për akomodim të personave (azilet, çerdhet, kopshtet etj.) konsumin e energjisë kundrejt sipërfaqes që përdoret, numrin e netëve të qëndrimit për person (pacient) për vit;
c) për shoqëritë e transportit të njerëzve konsumin e energjisë (lëndës djegëse) kundrejt numrit të kilometrave të udhëtimit për pasagjer në një vit;
d) për shoqëritë e transportit të mallrave konsumin e energjisë (lëndës djegëse) kundrejt numrit të kilometrave të transportuara për ton në një vit;
e) për shoqëritë që përdorin energji për prodhimet e tyre konsumin e energjisë për produkt ose për ton prodhimi, si dhe konsumin e energjisë për çdo të punësuar. 
11. Konsumatorët e mëdhenj të energjisë, që janë të detyruar të dërgojnë të dhënat lidhur me konsumin dhe kostot e energjisë dhe konsumatorët e tjerë të cilëve nga ana e AEE-së iu kërkohet me shkrim të dërgojnë të dhëna mbi konsumin e energjisë sipas këtij udhëzimi do të sigurojnë që të dhënat e dërguara AEE-së janë të sakta dhe të vërteta. Në rast se AEE-ja konstaton apo verifikon se të dhënat dhe informacioni i dërguar nga konsumatorët e energjisë nuk janë të sakta ose të vërteta, ajo mund të marrë masa administrative në përputhje me dispozitat e nenit 26 të ligjit nr. 124/2015, datë 12.11.2015 “Për eficencën e energjisë”, i ndryshuar.  
12. Për sektorët rezidencialë, bujqësisë dhe transportit, AEE-ja, në bashkëpunim me INSTAT-in dhe me mbështetjen e autoriteteve vendore, ndërmerr kryerjen e sondazheve për mbledhjen e të dhënave për konsumin e energjisë nga konsumatorët në këta sektorë.
13. AEE-ja mund t’i kërkojë shoqërive të shpërndarjes së energjisë, operatorëve të sistemeve të shpërndarjes dhe/ose shoqërive të shitjes me pakicë të energjisë informacione të përmbledhura statistikore mbi konsumatorët finalë. Informacionet i dërgohen AEE-së, pas paraqitjes së kërkesës së kësaj të fundit, por jo më shpesh se një herë në vit. Ai mund të përfshijë informacion historik dhe aktual lidhur me konsumin e përdoruesve finalë, përfshirë kur është e mundur, profile të ngarkesës, segmentimin e klientëve dhe vendndodhjen gjeografike të tyre, duke ruajtur konfidencialitetin e informacionit që është i karakterit privat ose i ndjeshëm nga pikëpamja tregtare në përputhje me legjislacionin në fuqi.
14. Të dhënat për konsumin e energjisë nga institucionet dhe entitetet e Ministrisë së Mbrojtjes dhe forcave të armatosura, mblidhen nga AEE-ja në koordinim me ministrin e Mbrojtjes dhe në përputhje me dispozitat e legjislacionit specifik në fuqi.
15. Për përmbushjen e detyrave të saj, AEE-ja mbledh të dhëna lidhur me konsumin e energjisë nga persona ose individë nga organe të tjera publike nëse ato kanë autoritetin ligjor për mbledhjen e këtyre të dhënave.
16. Me qëllim të përmirësimit të procesit të mbledhjes, përpunimit, ruajtjes, përdorimit dhe publikimit të të dhënave për konsumin e energjisë, AEE-ja krijon dhe mban një Bazë të Dhënash Elektronike lidhur me konsumin e energjisë. AEE-ja merr të gjitha masat e arsyeshme për të garantuar sigurinë e të dhënave dhe informacionit të dërguar nga konsumatorët e energjisë dhe enitetet e tjera publike sipas këtij udhëzimi.
17. Të dhënat dhe informacioni i marrë dhe i mbledhur nga AEE-ja sipas këtij udhëzimi janë konfidenciale dhe mund të përdoren vetëm për qëllim të kryerjes së aktiviteteve të AEE-së për eficencën e energjisë. AEE-ja ndërmerr të gjitha masat teknike dhe organizative sipas legjislacionit në fuqi për mbrojtjen e të dhënave personale dhe të informacionit të ndjeshëm tregtar duke siguruar mbrojtjen e këtyre të dhënave gjatë përpunimit, përdorimit apo publikimit të tyre.
18. AEE-ja publikon të dhëna lidhur me konsumin e energjisë në faqen zyrtare të internetit të saj duke ruajtur privatësinë dhe konfidencialitetin e informacionit të tyre.    
19. Ngarkohet Agjencia për Efiçencën e Energjisë për zbatimin e këtij udhëzimi.
Ky udhëzim hyn në fuqi pas botimit në Fletoren Zyrtare.

ZËVENDËSKRYEMINISTËR DHE
MINISTËR I INFRASTRUKTURËS DHE ENERGJISË
Belinda Balluku

SHTOJCA I
KONSUMI I BURIMEVE ENERGJETIKE

	
	Njësia
e matjes
	Vlerakal.

	Benzinë 
	litra
	kJ/kg
	
	
	
	
	
	
	
	
	
	
	
	

	Solar
	ton
	kJ/kg
	
	
	
	
	
	
	
	
	
	
	
	

	Vajguri 
	litra
	kJ/kg
	
	
	
	
	
	
	
	
	
	
	
	

	Gaz i lëngëzuar i naftës (LPG)
	ton
	kJ/kg
	
	
	
	
	
	
	
	
	
	
	
	

	Gaz natyror (përfshirë gazin natyror të lëngëzuar (LNG) dhe gazin natyror të kompresuar (CNG))
	1000m3 N
	kJ/m3N
	
	
	
	
	
	
	
	
	
	
	
	

	Linjit 
	ton
	kJ/kg
	
	
	
	
	
	
	
	
	
	
	
	

	Koks
	ton
	kJ/kg

	ton
	kJ/kg
	
	
	
	
	
	
	
	
	
	
	
	

	Dru zjarri
	m3
stere
	kJ/m3 stere
	
	
	
	
	
	
	
	
	
	
	
	

	Peleta ose briketa druri
	ton
	kJ/kg
	
	
	
	
	
	
	
	
	
	
	
	

	Avull 
	ton
	Kkal
	
	
	
	
	
	
	
	
	
	
	
	

	Ujë i ngrohtë 
	ton
	Kkal
	
	
	
	
	
	
	
	
	
	
	
	



SHTOJCA II
ÇMIMET E BLERJES SË BURIMEVE ENERGJETIKE (në lekë)

(përfshirë gazin natyror të lëngëzuar (LNG) dhe gazin natyror të kompresuar (CNG))

SHTOJCA III

	Të dhëna
	

	Emri
	

	Atësia
	

	Mbiemri
	

	Datëlindja
	

	Arsimi i lartë
	

	Nr. i certifikatës
	

	Kohëzgjatja e kontratës së punësimit
	



SHTOJCA IV
PËRMBAJTJA ENERGJIKE E LËNDËVE TË ZGJEDHURA PËR PËRDORIM FINAL – TABELA E KONVERTIMIT

	Bartësi energjisë
	kJ (VKN)
	Kgoe (VKN)
	kWh (VKN)

	1 kg qymyr
	28 500
	0,676
	7,917

	1 kg qymyr i fortë
	17 200 — 30 700
	0,411 — 0,733
	4,778 — 8,528

	1 kg briketa qymyr ngjyrë kafe
	20 000
	0,478
	5,556

	1 kg linjit i zi
	10 500 — 21 000
	0,251 — 0,502
	2,917 — 5,833

	1 kg qymyr kaf
	5 600 — 10 500
	0,134 — 0,251
	1,556 — 2,917

	1 kg naftë guri argjilor
	8 000 — 9 000
	0,191 — 0,215
	2,222 — 2,500

	1 kg torfe
	7 800 — 13 800
	0,186 — 0,330
	2,167 — 3,833

	1 kg briketa torfe
	16 000 — 16 800
	0,382 — 0,401
	4,444 — 4,667

	1 kg mazut
	40 000
	0,955
	11,111

	1 kg mazut i lehtë
	42 300
	1,010
	11,750

	1 kg benzinë
	44 000
	1,051
	12,222

	1 kg diezel
	42 300
	1,010
	11,750

	1 kg vajgur
	40 000
	0,955
	11,111

	1 kg gaz (GLN)
	46 000
	1,099
	12,778

	1 kg gaz natyror (93% metan)
	47 200
	1,126
	13,10

	1 kg gaz natyror i lëngshëm
	45 190
	1,079
	12,553

	1 kg dru (25% lagështi)
	13 800
	0,330
	3,833

	1 kg pelet
	16 800
	0,401
	4,667

	1 kg mbetje
	7 400 — 10 700
	0,177 — 0,256
	2,056 — 2,972

	1 MJ nxehtësia e përftuar
	1 000
	0,024
	0,278

	1 kWh energji elektrike
	3 600
	0,086
	1





